Roeier vermis in Wes-KaapFoto: NSRI Craig Lambinon, woordvoerder van die Nasionale Seereddingsinstituut (NSRI), het gesê lewensredders het die NSRI in Gordonsbaai ontbied nadat die man se roeiplank op die strand uitgespoel het. Volgens ŉ ooggetuie het die man van sy roeiplank af geval en onder die water verdwyn. Die NSRI kon egter nie die man opspoor nie waarna die polisie se duik-eenheid die soektog oorgeneem het. Volgens Lambinon het niemand nog ŉ vermiste persoon aangemeld nie. Die polisie ondersoek die voorval.